  Майя Бывальцева Ижкарын Кузебай Гред нимо гимназия вӧзын ужан нуналъёсы пусъем дыре транспорт мынон-ветлонэз уретозы. Со лэсьтӥське шимучыр кылдон вакытэ дышетсконни доры нимысьтыз техника пырыны мед быгатоз шуыса. Со сярысь 12-тӥ оштолэзе журналистъёслы вераз ГИБДД-лэн элькунъя управлениысьтыз 1-тӥ ёзэтлэн кивалтӥсез Вениамин Вычужанин. Солэн кылъёсызъя, пыр ортчыны луонтэм сюрес азьын пусэз юнматозы Петров нимо урамысь 13 номеро юрт азьын. Озьы ӵукна но нуназе, пиналъёс дышетскон вакытэ, гимназия доры машинаен пырыны уз яра, нош нимысьтыз техника дышетсконнилэн азбарозязь капчиен вуыны быгатоз. Школае но нылпи садэ 1,5 аресысен 18 аресозь оглом 900 пала пиналъёс ветло. Соосты ӵукна дышетон юртэ ваён часъёсы уретон уз кутӥськы. Уретон часъёсты гимназиен но ёрос администрациен соглаштозы. Али со сюбег урамын, тротуаръёс но газон вылын машинаос сыло, тылпу кысон машинаос но ӝог эмъюрттэт сётӥсьёс отӥ ортчыны уз быгатэ. Анай-атайёс сюлмасько — мар ке луиз ке, отчы одӥг нимысьтыз машина но ортчыны уз быгаты, уката ик берытскыны Ольга Авдеева, Удмуртиысь нылпилэн эрикрадъёсызъя уполномоченнойТа интыын кышкыттэмлык кулэезъя радъямтэ шуыса ивортон Удмуртилэн тӧроез бордын нылпилэн эрикрадъёсызъя уполномоченнойлы Ольга Авдеевалы ивортон вуиз «Кышкыттэмолыко пинал дыр» акци улсын. Со элькун кивалтӥсьлэн Александр Бречаловлэн кичӧлтэмезъя ортчытӥське. Ужрадлэн ужпумез — нылпиос понна кышкыт луись интыосты шараян. Ольга Авдеевалэн верамезъя, арня но ӝыны ӵоже 70-лэсь трос ӝожтӥськонъёс вуизы ни. Тужгес мыло-кыдо вазисько Ижкарын, Воткаын, Сарапулын, Дэри ёросын, Глазкарын но Алнащын улӥсьёс. Сюрес вылтӥ мынон-ветлонэз кышкыттэмлыко радъян пумысен вазиськонъёс ваньмыз пӧлысь кыкетӥ интыын. Калык озьы ик дышетон юртъёс доры сюресэз пыдын выжон интыосты тупатыны, машинаосты пуктонэз шонер радъяны, сюресъёс вамен пичи выръёс юри лэсьтыны юрттэт куре. Ваньмыз со вазиськонъёс кун автоинспекцие но муниципалитетъёсы сётэмын. Тегъёс: Авто Ижкар Удмуртия пиналъёс кышкыттэмлык КузебайГерднимогимназия  